21 ຄົນ ເສຍຊີວິດ ໃນການຕໍ່ສູ້ ກັບເຈົ້າໜ້າທີ່ຈີນ ຢູ່ຊິນຈຽງ
ເກີດການ​ປະ​ທະ​ກັນ​​ໃນ​ວັນ​ອັງຄານ​ວານ​ນີ້ ເວລາ​ເຈົ້າ​ໜ້າທີ່ສັງຄົມ​ສົງ​ເຄາະ ​ ໄດ້​ພົບ​ເຫັນ​ອັນ​ທີ່​ຈີນອ້າງອີງວ່າ ເປັນ “ບຸກຄົນທີ່ຕ້ອງສົງໄສແລະມີມີດ”
ບັນດາເຈົ້າໜ້າທີ່ຈີນ ກ່າວວ່າ ຢ່າງໜ້ອຍ 21 ຄົນໄດ້ເສຍຊີວິດ ຍ້ອນການຕໍ່ສູ້ກັນທີ່ເກີດຂຶ້ນ ໃນຂະນະທີ່ຕໍາຫລວດທໍາການ ສອບສວນ ຜູ້ຕ້ອງສົງໄສທໍາຄວາມຜິດ ຢູ່ທີ່ແຂວງ Xinjiang ຊຶ່ງເປັນແຂວງທີ່ວຸ້ນວາຍທາງພາກຕາເວັນຕົກສຽງເໜືອຂອງຈີນ ການປະທະກັນໄດ້ເລີ້ມຂື້ນໃນວັນອັງຄານວານນີ້ ເວລາເຈົ້າໜ້າ ທີ່ສັງຄົມສົງເຄາະ ໄດ້ພົບເຫັນອັນທີ່ສື່ມວນຊົນຂອງລັດຖະບານ ຈີນອ້າງອີງວ່າເປັນ “ບຸກຄົນທີ່ຕ້ອງສົງໄສແລະມີມີດ” ຢູ່ໃນເຮືອນ ຫລັງນຶ່ງ ທີ່ເມືອງ Kashgar ເຈົ້າໜ້າທີ່ຄົນນຶ່ງ ທີ່ຫ້ອງການຂ່າວຂອງເຂດປົກຄອງຕົນເອງ Xinjiang ຂອງພວກ Uighur ໃຫ້ການຢືນຢັນ ກ່ຽວກັບເຫດຮ້າຍດັ່ງກ່າວ ໃນໂອກາດ ສໍາພາດກັບວີໂອເອ ເຈົ້າໜ້າທີ່ແຂວງ Xinjiang ທີ່ບໍ່ປະສົງອອກຊື່ ກ່າວວ່າ ບັນດາຜູ້ຕ້ອງສົງໄສ ຈູດເຮືອນໃນ ຂະນະທີ່ມີການປະທະກັນ ເຈົ້າໜ້າທີ່ສັງຄົມສົງເຄາະ 15 ຄົນ ແລະຕໍາຫລວດ ໄດ້ເສຍຊີວິດ ໃນຂະນະທີ່ “ສະມາຊິກຂອງແກ໊ງ” 6 ຄົນໄດ້ຖືກຍິງຕາຍ ແລະອີກ 8 ຄົນຖືກຈັບໄດ້ ເຈົ້າໜ້າທີ່ກ່າວວ່າ ເຫດຮ້າຍນີ້ແມ່ນ “ແນ່ນອນ ມີການກະກຽມໄວ້ລ່ວງໜ້າໃນການກໍ່ການຮ້າຍທີ່ຮຸນແຮງ ” ສື່ມວນຊົນລັດກ່າວວ່າ ກຸ່ມດັ່ງກ່າວຍັງວາງແຜນໃຊ້ອາວຸດເພື່ອ “ເລີ້ມ ກິດຈະການກໍ່ການຮ້າຍ” ຊຶ່ງເປັນການກ່າວຫາ ທີມັກນໍາໃຊ້ ຕໍ່ພວກຊົນກຸ່ມນ້ອຍຈາກ ປະຊາຄົນ Uighur ທີ່ພົວພັນກັບຄວາມຮຸນແຮງ ແຂວງ Xinjiang ແມ່ນເຂດທີ່ມີການແບ່ງແຍກທາງດ້ານຊົນຊາດຊົນເຜົ່າ ຊຶ່ງໄດ້ເກີດຄວາມຮຸນແຮງເປັນບາງຄັ້ງບາງຄາວສ່ວນໃຫຍ່ແລ້ວແມ່ນລະຫວ່າງປະຊາຄົມມຸສລິມ Uighur ຊຶ່ງ ເປັນຄົນກຸ່ມໃຫຍ່ຢູ່ໃນຂົງເຂດ ກັບພວກທີ່ເຂົ້າໄປຕັ້ງຖິ່ນຖານຊາວຈີນ Han ຊຶ່ງເປັນຄົນກຸ່ມ ໃຫຍ່ຂອງປະເທດ ແລະກໍາລັງຮັກສາຄວາມປອດໄພຂອງລັດ ຖະບານ